Károly Tamkó Sirató

Károly TAMKÓ SIRATÓ [kAroj tamkO ŝiratO], hungare Tamkó Sirató Károly, Esperante Karlo Tamkó Sirató estis hungara avangarda poeto kaj tradukisto.

Károly Tamkó Sirató naskiĝis, kiel Tamkó Károly, la 26-an de januaro 1905 en Hungario, en Újvidék (nuntempa Novi Sad en Serbio). Li mortis la 1-an de januaro 1980 en Budapeŝto.

 Biografio 
Károly Tamkó Sirató frekventis universitaton en Budapeŝto, sed jam pli frue en 1921 li komencis poemadi. En 1930 li vojaĝis al Parizo, kie li konatiĝis kun kremo de poetoj. Baldaŭe pro malsano li hejmenvenis, komence li faris nur reklamajn poemojn. Poste li ofte okupiĝis ankaŭ pri porinfana poezio kaj pri tradukaĵoj el diversaj lingvoj.

 Proceso kontraŭ Sándor Szathmári 
En 1924 Tamkó konatiĝis kun Sándor Szathmári, kun kiu ili iĝis amikoj, poste malamikoj. Tamkó ekis proceson en 1958 kontraŭ Szathmári, ke ankaŭ li kunverkis la romanon Kazohinia. Szathmári venkis en la proceso. La romano Hiába (Vane) estus povinta pruvi la saman stilon de la verkinto, sed la prezento de la (kontraŭkomunista) romano en 1958 estus minacinta lin je prizono.

 Verkoj (elekto) 
 Az Élet tavaszán (En printempo de Vivo), debuta poemaro laŭ stilo de Endre Ady, 1921
 Papírember (Paperohomo), poemaro, 1928
 Manifeste Dimensioniste 1936
 Kiáltás (Krio), poemoj, 1942
 A három űrsziget (Tri spacoinsulo), romano, 1969
 Tengereczki Pál (Paŭlo Tengereczki), porinfanaj poemoj, 1970
 A hegedű vőlegénye (Fianĉo de la violono), elektitaj tradukaĵoj, 1971
 Tengereczki hazaszáll (Tengereczki hejmenflugas), porinfanaj poemoj, 1975
 Szélkiáltó (Ventokrianto), porinfanaj poemoj, 1977
 Jövőbúvárok (Estontaj subakviĝistoj), elektitaj poemoj, 1980
 Medirám királylány mesélő kertje (Fabelanta ĝardeno de reĝidino Medirám), fabeloj, 1982

 Fontoj 
 Hungara Vikipedio

Tamkó
Tamkó